b'\n_START_ARTICLE_\nAntonio Giovinazzi\n_START_SECTION_\nKarijera\n_START_PARAGRAPH_\nGiovinazzi je zapo\xc4\x8deo svoju karijeru, kao i gotovo svaki voza\xc4\x8d, u kartingu, sa 13 godina. Postaje prvak 2006. u kategorijama Italian National Trophy 60cc i Euro Trophy 60. Sljede\xc4\x87a stepenica u njegovoj karijeri bila je Formula Abarth 2012., a iste godine osvaja naslov prvaka u kategoriji Formula Pilota China. Godine 2015. pobje\xc4\x91uje na utrci Masters of Formula 3. Jednu sezonu natjecao se u Grand Prix 2 seriji, gdje je nakon borbe za naslov kroz cijelu sezonu sa Francuzem Pierrom Gaslyjem, zavr\xc5\xa1io kao viceprvak sa samo osam bodova zaostatka._NEWLINE_Pred kraj 2016. postao je test voza\xc4\x8d Ferrarija, a 2017. debitirao je u Formuli 1 na Velikoj nagradi Australije, za mom\xc4\x8dad Sauber, kao zamjena za ozlije\xc4\x91enog Pascala Wehrleina. Giovinazzi je tako postao prvi talijanski voza\xc4\x8d koji je nastupio na utrci Formule 1 jo\xc5\xa1 od Jarna Trullija i Vitantonija Liuzzija na Velikoj nagradi Brazila 2011.'